### MTÜ Eesti Pimedate Liidu juhatuse koosoleku

###  PROTOKOLL

**Toimumiskoht:** Raua 1, 10124 Tallinn

**Kuupäev:** 22.09 2015.a. Koosolek algas kell 10.00, lõppes kell 12.30.

**Koosoleku juhatajaks valiti ühehäälselt:** juhatuse esimees Ago Kivilo

**Koosoleku protokollijaks valiti ühehäälselt:** tegevjuht Mari Sepp

**Koosolekul osalesid juhatuse liikmed:** Ago Kivilo, Juta Adams, Maimu Guzikova, Priit Kasepalu, Monica Lõvi, Jakob Rosin ja Tiina Tamm

**Juhatuse koosolekust võttis osa:** EPL-i tegevjuht Mari Sepp

**Juhatuse koosoleku päevakord:**

1. Tegevus ajavahemikul 18.06. – 22.09.2015.
2. Valge kepi päeva tähistamine.
3. Tunnustuse “Aasta tegu 2015” kandidaatide arutelu ja laureaatide kinnitamine.
4. Kirjad ja info.

**Juhatus kinnitas Eesti Pimedate Liidu juhatuse koosoleku päevakorra ühehäälselt.**

**Päevakorra punktis 1**

**Tegevus ajavahemikul 18.06. – 22.09.2015**

**JUHATUS OTSUSTAS (poolt 7, vastu ja erapooletuid ei olnud):**

1. **Võtta teadmiseks 18.06-22.09.2015 tegevuse info.**

Tegevus ajavahemikul 18.06. – 22.09.2015:

18. juunil toimus juhatuse koosolek Jursul.

18. juunil osales Janne Jerva EPL esindajana Sotsiaalkindlustusametis infopäeval, millel käsitleti kaitstud töö teenust.

19. juuni – 15.juuli toimus EPL 2014.a. majandusaasta aruande kinnitamise kirjalik üldkoosolek.

1. juulil osales Priit Kasepalu Doorakul Lääne-Eesti pimedate organisatsioonide 8. suvepäeval.

2. juulil osales Ago Kivilo Laki 7 rentnike koosolekul.

10. ja 11.juulil kohtus Ago Kivilo Eesti Energia spetsialistidega Laki 7 reaktiivenergia küsimuses.

27.- 31.juulil toimus kursus “Aita ennast ise” Lemmerannas, Pärnumaal. Osales 18 nägemispuudega inimest.

28.-31. juulil osales Christel Sogenbits Itaalias nägemispuudega noorte tööhõivealasel
inglisekeelsel koolitusel.

5. augustil osales Priit Kasepalu Rahvusraamatukogus rahvusvahelise nägemispuudega inimeste kunstinäituse „Art Senses – Estonia 2015“ avamisel ja tänas näituse korraldajaid.

11. augustil ilmunud ajakirja „Sinuga“ suvenumbris avaldati kolm Jakob Rosina artiklit ja üks Priit Kasepalu artikkel nägemispuudega inimeste elust.

12. augustil osales Priit Kasepalu Tallinna Botaanikaaias meelte aia avamisel ja esines tänusõnavõtuga.

15. augustil ilmus ajakiri “Valguse Kaja”.

18. augustil kohtus Ago Kivilo Tallinna Vee spetsialistidega seoses Laki 7 veemõõtjate kontrolliga.

25. augustil osales Priit Kasepalu Eesti Töötukassas seminaril, millel käsitleti töövõimetoetuse maksmise tingimusi ja taotlemist ning riigi poolt tööandjale vähenenud töövõimega inimeste tööle võtmisel tehtavat sotsiaalmaksusoodustust.

26. augustil avati remonditud Viru bussiterminal, mille põrandale on paigaldatud reljeefsed juhtteed. EPL-i poolt oli konsultant Artur Räpp.

4. septembril osales Priit Kasepalu Sotsiaalministeeriumis ligipääsetavuse nõukogu töörühma koosolekul, millel valmistati ette Tartus toimuvat nõukogu koosolekut.

8. septembril osales Priit Kasepalu Eesti Töötukassas seminaril, millel tutvustati töövõime hindamise korraldust Töötukassas.

9. septembril osales Ago Kivilo Narva-Jõesuu Sanatooriumi aktsionäride koosolekul.

10. septembril osales Priit Kasepalu Tallinna Liikumispuudega Inimeste Ühingus Ligipääsetavuse Foorumi koostöökohtumisel, mille teema oli Võrdõigusvoliniku Kantselei kampaania „Siia saab!“.

15. septembril kohtus Ago Kivilo Laki 7 rentniku, OÜ Forli juhatajaga seoses endise rentniku Helmi katlamaja kahjulike jäätmete likvideerimise korraldamisega.

**Päevakorra punktis 2**

**Valge kepi päeva tähistamine.**

**JUHATUS OTSUSTAS (poolt 7, vastu ja erapooletuid ei olnud):**

1. **Võtta Valge kepi päeva tähistamise info teadmiseks ja lisada info Eesti Pimedate Liidu kodulehele. Alates oktoobrikuu algusest jagada ürituste kohta põhjalikumat infot EPL-i Facebook-i lehel.**

**1. Eesti Pimedate Liidu liikmesühingute rahvusvahelise Valge kepi päeva tähistamise**

**üritused:**

**Põhja-Eesti Pimedate Ühing:**

**15. oktoobril 2015** Valge kepi päeva tähistamine. Kavas: kell 13.00 pidulik uuendatud saali avamine,13.05 loeng tööhõivereformiga seotud muutustest, töövõime hindamine, töövõime toetus, kaitstud töökeskused, 14.00 – 17.00 kokanduse töötuba, 14.00 – 17.00 uute käsitöö liikide töötoad, 14.30 – 16.00 abivahendite esitlus MTÜ Jumalalaegas abivahendikeskus Silmalaegas, 17.00 kontsert.

 **Lõuna-Eesti Pimedate Ühing:**
**13.oktoobril** **2015** kell 13.45 Punktkirjavõistlus lugemises ja kirjutamises. Oodatud on
kõik punktkirja oskajad üle Eesti.
**14.oktoobril 2015** kell 16 Valge kepi päevale pühendatud kontsert. Kontserdil esinevad
ühingu puhkpilliorkester, lauluansambel, estraadiansambel "Fööniks" ja Avo
Otsa.
**15.oktoobril 2015**  kell 12 kohtumine Tartu abilinnapea Artjom Suvoroviga, Aime Koger Tartu Maavalitsusest räägib Abivahendite süsteemi ülemineku korraldusest Sotsiaalkindlustusametis.

**Ida-Eesti Pimedate Ühing**:

**02.- 04. Oktoober 2015** toimub Palanga ekskursioon, milles osaleb 19 inimest;

**15. oktoobril 2015** kell 12 toimub seminar, millest võtavad osa Narva Linnavalitsuse ja volikogu esindajad, Sotsiaalabiameti töötajad, Ida-Virumaa Puuetega Inimeste Koda esindajad.

**Läänemaa Nägemisvaegurite Ühing**

**14. oktoobril** kell 11:00 seminar Haapsalu Sotsiaalmaja loengusaalis.
EPL kompetentsikeskuseks ja nägemispuudega inimeste töövõime kaardistamine -
Mari Sepp Eesti Pimedate Liidu tegevjuht.

Tööturuteenuste ja kaitstud töökeskuste teenuse tutvustus -
Janne Jerva Põhja-Eesti Pimedate Ühingu esinaine
Töö vabatahtlikega - Anni Oraveer Läänemaa Nägemisvaegurite Ühingu liige

**Saaremaa Pimedate Ühing**

15.oktoobril tähistab  SPÜ valge kepi päeva. Ühingus on traditsiooniks saanud tunnustada
valge kepi päeval ühte aktiivset ühingu liiget, siis sellel aastal saab selle
tänuavalduse Marju Saar. Külla on kutsutud endast rääkima ja ette lugema
näitleja Andres Ots.

**Pärnu Pimedate Ühing**

14. oktoobril toimub traditsiooniline kabeturniir, mis on pühendatud rahvusvahelisele valge kepi päevale.
15. Oktoobril on ühingus infopäev.
1. Kohtumine Pärnu Linnapea, Romek Kosenkraniusega.
2. Muudatustest ja uuendustest Pärnu linna ja maakonna ühistranspordis.
Uutest bussidest ja elektroonilistest sõiduplaanidest tuleb infot jagama
Pärnumaa Ühistranspordikeskuse juhataja Andrus Kärpuk.

**Lääne-Viru Pimedate Ühing:**

**7.oktoobril** kell 14.00 toimub Lääne-Virumaa Puuetega Inimeste Koja saalis seminar, kus ettekande teevad Lääne-Virumaa Puuetega Inimeste Koja esindajad, Mare Vainokivi ettekanne rahvusvahelisest Valge kepi päevast. Toimub juubilaride õnnitlemine.

**2. Eesti Pimedate Liidu** **rahvusvahelise Valge kepi päeva tähistamise**

**üritused:**

**Tänuseminar**

16.oktoobril 2015 toimub Eesti Pimedate Liidu Valge kepi päeva tänuseminar Tallinna Õpetajate Majas. Tänuseminari teemaks on kultuuri kättesaadavus nägemispuudega inimestele. Kell 11.00- 13.45 toimub seminar, kell 14.00 kontsert, kell 14.15-14.45 tunnustuse "Aasta tegu 2015" väljaandmine  ja kell 14.45- 16.00 lõunasöök.

**Matkapäev**

Eesti Pimedate Liit koostöös Looduse Omnibussiga korraldab oktoobri lõpus matkapäeva, millest on oodatud osa võtma nägemispuudega inimesed, kes aasta jooksul vabatahtliku tööga on aidanud kaasa nägemispuudega inimeste elu paremaks muutmisel. Matkapäeva korraldamise kulud kaetakse Tallinna Hansa Rotary klubi poolt korraldatud Diana Denissova heategevuslikult moeetenduselt laekunud toetuse eest.

**Päevakorra punktis 3**

**Tunnustuse “Aasta tegu 2015” kandidaatide arutelu ja laureaatide kinnitamine.**

**JUHATUS OTSUSTAS (poolt 7, vastu ja erapooletuid ei olnud):**

1. **Kinnitada Eesti Pimedate Liidu tunnustuse “Aasta tegu 2015” laureaatideks:**

1. **Lions Klubi Tartu**. Advendiajal nägemispuudega vanemate eelkooliealiste laste ja üksi elavate nägemispuudega vanurite meeles pidamise eest.

2. **Tartu Linnavalitsus.** Linnaruumi ligipääsetavuse edendamise eest.

3. **AS Viru Keskus.** Bussiterminali nägemispuudega kasutajatele kohandamise eest.

4. **Tallinna Botaanikaaed.** Meelte aia loomise eest.

5. **FC Nõmme Kalju fännirühmitus Roosad Pantrid.** Omaalgatusliku kirjelduskommentaaridega jalgpallimängu korraldamise eest.

6. **Valentin Kuik.** Puhkpilliorkestri dirigendist Vello Loognast dokumentaalfilmi „Pimedad mänguhoos“ tegemise eest.

7. **Eesti Kunstimuuseum.** Nägemispuudega inimestele skulptuurinäituste kättesaadavaks muutmise eest.

8. **Tallinna Hansa Rotary klubi ja moekunstnik Diana Denissova.** Nägemispuudega inimeste matkapäeva toetamiseks heategevusliku moeetenduse korraldamise eest.

9. **MTÜ Lootusekiir.** Lääne-Viru Pimedate Ühingu ürituste korraldamise toetamise eest.

**Juhatus arutas laekunud avaldusi tunnustuse “Aasta tegu 2015” laureaatide nimetamiseks.**

Eesti Pimedate Liidule laekus “Aasta tegu 2015” kandidaatide esitamiseks 11 ettepanekut.

Tunnustuse statuudile vastas 10 ettepanekut.

Haapsalu Sotsiaalmaja ettepanek Anni Oraveerile tunnustuse andmise kohta ei vasta statuudile, sest selle punkti 8 kohaselt ei anta tunnustust EPL liikmetele ega nende liikmetele.

Juhatus leidis, et ei ole põhjendatud anda tunnustus asutustele ja organisatsioonidele, mille tegevuseks on projektitaotluste alusel toetuste määramine. Sellest tulenevalt jääb “Aasta tegu 2015” laureaatide nimekirjast välja Hasartmängumaksu Nõukogu Põhja-Eesti Pimedate Ühingule keraamikaahju soetamise toetamise eest.

 **Päevakorra punktis 4**

**Kirjad ja info**

**Kirjad**

**1. Euroopa Pimedate Liidu 09.09.2015.a. teavituskiri EPL-i aastamaksu kohta**

Tegevjuht M.Sepp saatis 29.aprillil EBU-sse kirja palvega mitte rakendada Eesti liikmemaksu osas EBU 5.märtsi otsust tõsta Eesti 3.gruppi, liikmemaksuga 2500 € aastas. 9.septembril sai EPL kirja, milles EBU finantshaldur Vincent Michel teavitab, et EBU on arvestanud EPL-i põhjendusi ja EPL-i aastamaksuks määratakse 1250€ aastas.

**2.Rita Armani 03.augustil 2015 esitatud avaldus**

Eesti Pimedate Liidu juhiabi Rita Arman esitas 3.augustil EPL-I juhatuse esimehele avalduse, milles soovis loobuda juhiabi töökohustustest. (Lisa 1)

**JUHATUS OTSUSTAS (poolt 7, vastu ja erapooletuid ei olnud):**

1.Lõpetada Rita Armaniga 01.03.2012 sõlmitud tööleping nr 98/2012 etteteatamistähtaega järgimata alates 01.10.2015.a.TLS § 85 lg 1 alusel. Viimane töösuhte päev 30.09.2015.a.

2. Kohustada R. Armani hiljemalt 30.09.2015.a. andma üle juhatuse esimehele ja tegevjuhile nii failidel kui ka paberkandjal EPL kogu dokumentatsiooni s.h.koosolekute protokollid, kirjavahetuse jms, samuti kogu raamatupidamisdokumentatsiooni s.h panga-, kassadokumendid, arved, töötasu-ja tööaja arvestuse jms.

3. Kohustada R. Armani hiljemalt 30.09.2015.a. andma üle juhatuse esimehele ja tegevjuhile kõik tema kasutuses ja valduses olevad EPL varad.

Tiina Tamm avaldab: R.Armani poolt tehtud ettepanek eraldada juhiabi ja raamatupidamise töökohustused on mõistlik. Teeb ettepaneku: osta EPL-il sisse raamatupidamisteenus.

**JUHATUS OTSUSTAS (poolt 7, vastu ja erapooletuid ei olnud):**

1. EPL ostab sisse raamatupidamisteenuse.

2. Kohustada juhatuse esimeest töötama välja teenusetingimused nii, et on tagatud nõuded: raamatupidamise korraldamine vastavalt seadustele, EPL litsensiga raamatupidamisprogrammi MERIT kasutamine jms. Võtma teenuse-ja hinnapakkumised vähemalt 5-lt raamatupidamise teenusepakkujalt.

3. Kohustada juhatuse esimeest sõlmima odavaima teenuspakkujaga teenuseleping.

4. Juhatuse esimees lisab tegevjuhi töökohustuseks pangamaksete tegemise.

**3.Priit Kasepalu 20.09.2015 ettepaneku arutelu**

Priit Kasepalu esitas EPL-I juhatusele 20.09.2015 ettepaneku pöörduda EPIKoja poole, et algatada puuetega inimeste sotsiaaltoetuste määra tõstmine ja vabatahtliku töö määratlemine töövõimetoetuse saamist võimaldava tingimusena. (Lisa 2)

**JUHATUS OTSUSTAS (poolt 7, vastu ja erapooletuid ei olnud):**

Saata Eesti Pimedate Liidu poolt pöördumine EPIKojale sotsiaaltoetustemäära tõstmise ja vabatahtliku töö kui töövõimetoetuse saamist võimaldava tingimuse määratlemise kohta.

**4.Lääne-Viru Pimedate Ühingu avaldus**

Lääne-Viru Pimedate Ühingu juhataja asetäitja Mare Vainokivi esitas 12.08.2015.a. avalduse autasustada tänukirjaga Lääne-Viru Pimedate Ühingu juhatuse esimeest Rein Aasa 75-aastase juubeli puhul (Lisa 3)

**JUHATUS OTSUSTAS (poolt 7, vastu ja erapooletuid ei olnud):**

Anda EPL-I tänukiri ja meene Lääne-Viru Pimedate Ühingu juhatuse esimees Rein Aasale 75-aastase juubeli puhul.

1. **Volitus Euroopa Pimedate Liidu peaassambleele.**

Jakob Rosin osaleb ja esindab Eesti Pimedate Liitu EBU peaassambleel, mis toimub 26.-28.oktoobril 2015.a. Londonis.

**JUHATUS OTSUSTAS (poolt 7, vastu ja erapooletuid ei olnud):**

Juhatuse esimees väljastab kirjaliku volituse, millega volitab juhatuse liiget Jakob Rosinat esindama EPL-i EBU peaassambleel.

**6. Eesti Pimedate Liidu poolt EBU liesioonikomisjoni liikme määramine perioodiks 2016-2019**

EBU pöördus Eesti Pimedate Liidu poole, et EPL määraks oma esindaja EBU liesioonikomisjoni perioodiks 2016-2019.

**JUHATUS OTSUSTAS (poolt 7, vastu ja erapooletuid ei olnud):**

Juhatus otsustas määrata Monica Lõvi Eesti Pimedate Liidu esindajaks EBU liesioonikomisjoni perioodiks 2016-2019.

**7. Tänukiri Maimu Guzikovale**

Ago Kivilo palus protokollida tema ettepaneku ja telefoni teel tehtud juhatuse otsuse autasustada Ida-Eesti Pimedate Ühingu esimeest Maimu Guzikovat seoses 65. sünnipäevaga EPL tänukirja ja meenega.

**JUHATUS OTSUSTAS (poolt 7, vastu ja erapooletuid ei olnud):**

Juhatus otsustas autasustada Ida-Eesti Pimedate Ühingu esimeest Maimu Guzikovat seoses 65. sünnipäevaga EPL tänukirja ja meenega.

**8. Tänukiri Eesti Kurtide Liidule**

Priit Kasepalu tegi ettepaneku autasustada Eesti Kurtide Liitu pikaajalise koostöö eest tänukirjaga.

**JUHATUS OTSUSTAS (poolt 7, vastu ja erapooletuid ei olnud):**

Eesti Pimedate Liit autasustab tänukirjaga Eesti Kurtide Liitu pikaajalise koostöö eest.

**Info**

**JUHATUS OTSUSTAS (poolt 7, vastu ja erapooletuid ei olnud):**

 **Võtta koosolekul arutlusel olnud info teadmiseks.**

1. Eesti Pimedate Liidu tööhõiveprojekti raames toimub 15.09-15.11.2015 nägemispuudega inimeste ametikohtade kaardistamine. Piirkondlikud eestvedajad on Tiina Tamm, Maimu Guzikova, Kristiina Peetsalu ja Anneli Lõhmus.
2. EBU EL liesioonikomisjoni esialgselt 23.-24.10.2015 kavandatud kohtumine lükkus edasi ja toimub 11.-13.detsembril 2015 Tirrenias, Itaalias. EPL-I esindab Monica Lõvi. EPL katab esindaja ja tema saatja lennupiletite kulud.
3. 8.-9. oktoober – oktoobril 2015 on Pariisis EBU Sotsiaalmeedia koolitus. EPL-I esindajana osaleb Jakob Rosin. EPL katab esindaja ja tema saatja lennupiletite kulud.
4. Eesti Pimedate Liidu juhatus nimetas EBU e-kampaaniate Eesti juhiks Jakob Rosina.
5. Monica Lõvi osaleb ja esindab Eesti Pimedate Liitu 25.-26.oktoobril 2015 toimuvad Põhja- ja Baltimaade nägemispuudega laste õpetamise nõukogu koosolekul.
6. EPL-I projektijuht teeb 2016.a. tegevuskavasse muudatuse, arvates tegevuskavast välja koolituse “Aita ennast ise” ja lisades tegevustesse suvekooli korraldamise.

Käesoleva juhatuse koosoleku protokolli lahutamatud lisad:

Lisa 1 Eesti Pimedate Liidu juhiabi Rita Armani avaldus;

Lisa 2 Priit Kasepalu 20.09.2015 ettepanek;

Lisa 3 Lääne-Viru Pimedate Ühingu avaldus.

Juhatuse koosoleku juhataja: Juhatuse koosoleku protokollija:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ago Kivilo Mari Sepp